Године 1920, Буђонијева коњичка армија је учествовала у инвазији на Пољску током Пољско-бољшевичког рата. Испрва је била прилично успешна, избацивши пољске снаге из Украјине и касније се пробивши кроз пољске јужне линије фронта. Међутим, касније су бољшевичке снаге претрпеле тежак пораз у бици за Варшаву, углавном зато што се Буђонијева армија заглавила код Лавова. Након што је његова армија поражена у Комаровској бици (једна од највећих коњичких битака у историји), Буђони је послат на југ да се бори против белогардејаца у Украјини и на Криму. Упркос поразу у Пољској, на крају грађанског рата је постао један од војних хероја совјетске Русије.